Document ID: 31993R3518

Komisjoni määrus (EÜ) nr 3518/93,
21. detsember 1993,
millega korrigeeritakse nõukogu määruse (EMÜ) nr 404/93 (banaanituru ühise korralduse kohta) artiklis 1 osutatud tootekoodi
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 5. veebruari 1979. aasta määrust (EMÜ) nr 234/79 põllumajandustoodete ühise tollitariifistiku nomenklatuuri kohandamise korra kohta, [1] muudetud määrusega (EMÜ) nr 3209/89, [2] eriti selle artikli 2 lõiget 1,
ning arvestades, et:
komisjoni 14. juuli 1992. aasta määrus (EÜ) nr 2505/92, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I ja II lisa, [3] sisaldab kehtivat kaupade koondnomenklatuuri;
nõukogu määruse (EMÜ) nr 404/93 [4] artiklis 1 külmutatud banaanide jaoks kasutatav kaupade koondnomenklatuuri kood on 1992. aastal kehtinud kood ega vasta alates 1993. aastast kehtivale koodile; seepärast tuleb kõnealust koodi korrigeerida;
kõnealune korrigeerimine peaks jõustuma eespool nimetatud määruse jõustumise kuupäeval;
käesoleva määrusega ettenähtud meetmed on kooskõlas banaanituru korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 404/93 artikli 1 lõikes 2 asendatakse CN-koodi juurde kuuluv toote kirjeldus "ex08119090 Külmutatud banaanid" kirjeldusega "ex08119099 Külmutatud banaanid".
Artikkel 2
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolevat määrust kohaldatakse alates 1. juulist 1993.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. detsember 1993

Labels: 3
17
6